ട്രൂകോളർ

ഒരു കോൾ തടയൽ അപ്ലിക്കേഷനാണ് ട്രൂകോളർ. സ്വീഡനിലെ സ്റ്റോക്കോം  ആണ് ആസ്ഥാനം. സ്വീഡിഷ് കമ്പനിയായ 'ട്രൂ സോഫ്‌റ്റ്‌വെയർ സ്കാൻഡിനേവിയ എബിയാണ്' ഇത് വികസിപ്പിച്ചെടുത്തത്. ആൻഡ്രോയ്ഡ്, ഐ.ഒ.എസ്., ബ്ലാക്ക്‌ബെറി, സിമ്പിയൻ, വിൻഡോസ് ഫോൺ എന്നിവയ്‌ക്കായി ഈ അപ്ലിക്കേഷൻ ലഭ്യമാണ്.  അലൻ മാമെഡിയും, നമി സരിംഗലാമും ചേർന്ന് 2009 ൽ ബ്ലാക്ക്‌ബെറിക്ക് വേണ്ടി ആണ് ട്രൂകോളർ കമ്പനി സ്ഥാപിച്ചത്. 2019 ഫെബ്രുവരിയിലാണ് ഇന്ത്യയിൽ മാത്രം 10 കോടി ഉപയോക്താക്കൾ എന്ന നാഴികകല്ല് ട്രൂകോളർ കടന്നത്. ട്രൂകോളറിൻറെ ഉപയോക്താക്കളിൽ 60 ശതമാനം ഇന്ത്യയിൽ നിന്നാണ്. https://www.lifewire.com/truecaller-app-4047272
ഏറ്റെടുക്കൽ 
രാജ്യത്ത് പണമിടപാടുമായി ബന്ധപ്പെട്ട വ്യവസായം ശക്തിപ്പെടുത്തുന്നതിന്റെ ഭാഗമായി ഇന്ത്യൻ പേമെന്റ് ആപ്ലിക്കേഷനായ ചില്ലറിനെ (Chillr) സ്വീഡിഷ് കമ്പനിയായ ട്രൂ കോളർ ഏറ്റെടുത്തു. മലയാളികൾ തുടക്കം കുറിച്ച സ്റ്റാർട്ട് അപ്പ് സ്ഥാപനമാണ് മുംബൈ ആസ്ഥാനമാക്കി പ്രവർത്തിക്കുന്ന ചില്ലർ. https://www.thehindubusinessline.com/companies/truecaller-acquires-chillr-to-start-mobile-payments-services/article24156271.ece
പേയ്മെന്റ് സേവനം
ഇന്ത്യയിൽ പതിനഞ്ച് കോടി ഉപയോക്താക്കളുണ്ട് ട്രൂകോളറിന്. 2017 ലാണ് യുപിഐ പേമെന്റ് സൗകര്യത്തോടുകൂടി ട്രൂകോളർ ഡിജിറ്റൽ പേമെന്റ് സേവനത്തിന് തുടക്കമിട്ടത്. പേമെന്റ് സേവനത്തിനായി 30ൽ അധികം ബാങ്കുകളുമായും ട്രൂകോളർ സഹകരിക്കുന്നുണ്ട്. https://www.gadgetsnow.com/slideshows/12-things-you-didnt-know-truecaller-can-do-for-you/Make-payments/photolist/63285718.cms
മറ്റ് സേവനങ്ങൾ
ട്രൂഡൈലർ എന്നപേരിൽ മറ്റൊരു ആപ്പും ട്രൂകോളറിനുണ്ട്. കോൾ കണക്ടാകുന്നതിന് മുമ്പ് തന്നെ വിളിക്കുന്നയാളുടെ വിവരങ്ങൾ ഈ ആപ്പിലൂടെ അറിയാൻ കഴിയും.
സുരക്ഷ സംബന്ധിച്ച ആശങ്കകൾ
നിരവധി ഉപയോക്​താക്കൾ ട്രൂകോളർ ആപിൻെറ സുരക്ഷയിൽ ആശങ്കയറിയിച്ച്​ ഗൂഗ്​ളിനെ സമീപിച്ചിട്ടുണ്ട്​. ട്രൂകോളർ ബാങ്ക്​ അക്കൗണ്ട്​ ഉൾപ്പെടെയുള്ള വ്യക്​തിഗത വിവരങ്ങൾ ചോർത്തുന്നുണ്ടെന്നാണ്​ ഉയരുന്ന പ്രധാന സംശയം. യുപിഐ (യൂണിഫൈഡ് പേയ്മെന്റ് ഇന്റർഫെയ്സ്) അധിഷ്ഠിത സാമ്പത്തിക ഇടപാടുകൾ ട്രൂകോളർ വഴി നടക്കുന്നതിനാൽ, വിവരച്ചോർച്ച ഉണ്ടായാൽ അത് വ്യക്തിയുടെ സ്വകാര്യതയ്ക്ക് വലിയ ഭീഷണിയാണ് ഉയർത്തുന്നത്. https://www.thehindu.com/news/national/truecaller-bug-sparks-fears-of-hacking/article28764673.ece
അവലംബം

വർഗ്ഗം:സോഫ്റ്റ്‌വെയർ
വർഗ്ഗം:മൊബൈൽ സോഫ്റ്റ് വെയറുകൾ
വർഗ്ഗം:സാമൂഹ്യമാധ്യമങ്ങൾ